
ΥΠΟΥΡΓΙΚΕΣ Α ΠΟΦΑΣΕΙΣ Α ΕΓΚΡΙΣΕΙΣ 

Αριθ. Φ.851.1/2/449304 Σ. 3255 (1) 

Διοικητική Επιτροπή Στρατιωτικών Επιτάξεων Πρωτεύου¬ 
σας του Κράτους (ΔΕΣΕΠΚ). 

Ο ΥΠΟΥΡΓΟΣ ΕΘΝ. ΑΜΥΝΑΣ 

Έχοντας υπόψη: 

1 - Τις διατάξεις των άρθρων 32 (παρ. 1,3) και 33 του Ν. 
4442/29 «Περί Στρατιωτικών, Ναυτικών και Αεροπορικών 
Εισφορών και Ναυλώσεων» όπως ισχύουν σήμερα και του 
ΒΔ 792/61 (παρ. 4 άρθρο μόνο) «περί τύπου πράξεων τι- 
νών αρμοδιότητας ΥΦΕΘΑ μη κανονιστικού περιεχομέ¬ 
νου». 

2. Τη διάταξη του άρθρου 29Α του Ν. 1558/85 «περί με¬ 
ταβίβασης αρμοδιοτήτων». 

3. Την (ε) σχετική Υπουργική Απόφαση διορισμού με¬ 
λών της Διοικητικής Επιτροπής Στρατιωτικών Επιτάξεων 
Πρωτεύουσας του Κράτους (ΔΕΣΕΠΚ). 

4. Τις (στ) - (ιβ) όμοιες προτάσεις των αρμοδίων φο¬ 
ρέων. 

5. Την με αριθμ. πρωτ. 20341 /7.3.96/ΚΥΑ Πρωθυ¬ 
πουργού - ΥΕΘΑ «Ανάθεση αρμοδιοτήτων ΥΕΘΑ στον 
ΥΦΕΘΑ», αποφασίζουμε: 

Τον διορισμό των μελών της ΔΕΣΕ πρωτεύουσας του 
κράτους για το έτος 1996, ως ακολούθως: 

1. Τακτικά μέλη: 

α. Τον Αρεοπαγίτη Δημήτριο Γουργουράκη, ως πρόε¬ 
δρο. 

β. Τον Εφέτη Αθηνών Σπυρίδωνα Ζακόπουλο. 

γ. Τον αναπληρωτή καθηγητή του Πανεπιστημίου Αθη¬ 
νών Ανδρέα Δημητρόπουλο. 

δ. Τον Ανχη (ΜΧ) Φράγγο Δημήτριο του 4ου ΕΓ/ΣΔΑ. 

ε. Τον Β’ Αντιπρόεδρο του Εμπορικού και Βιομηχανικού 
Επιμελητηρίου Αθηνών (ΕΒΕΑ) Παναγιώτη Πανέττα. 

2. Αναπληρωματικά μέλη: 

α. Τον Αρεοπαγίτη Εμμανουήλ Χαριτάκη ως Πρόε¬ 
δρο. 

β. Τον Εφέτη Αθηνών Ιωάννη Φιλόπουλο. 

γ. Τον Αναπληρωτή καθηγητή του Πανεπιστημίου Αθη¬ 
νών Ιωάννη Δρόσο. 

δ. Τον Ανχη (ΠΖ) Παπαπαναγιώτου Χαρίση του 4ου ΕΓ 
της ΣΔΑ. 

ε. Το Γενικό Γραμματέα του Εμπορικού και Βιομηχανι- 

κού Επιμελητηρίου Αθηνών Ελευθέριο Κούρταλη. 

3. Γραμματέα της ΔΕΣΕΠΚ τον Τχη (Ο) Παπαθεοδώρου 
Αθανάσιο του Ε’ ΕΛΔΑΠ, αναπληρωτή γραμματέα τον 
Υπλγό (Ο) Κοκκάρη Αργύριο του Ε’ ΕΛΔΑΠ και για γραμ¬ 
ματειακή εξυπηρέτηση την ΜΎ. Σώτηρα Δήμητρα της ΔΕ¬ 
ΣΕΠΚ. 

4. Χώρος συνεδριάσεων της ΔΕΣΕΠΚ οι αίθουσες του 
Διαρκούς Στρατοδικείου Αθηνών. 

5. Από τις διατάξεις αυτής της Απόφασης προκαλείται 
δαπάνη σε βάρος του κρατικού προϋπολογισμού ύψους 
150.000 δρχ. περίπου. Για τη δαπάνη αυτή έχει εγγράφει 
πίστωση στον κρατικό προϋπολογισμού ύψους 150.000 
δρχ. στον ειδικό φορέα 11-200 και με ΚΑΕ:1534. 

6. Η παρούσα καταργεί την (ε) σχετική Υπουργική Από¬ 
φαση και ισχύει από τη δημοσίευσή της στην Εσημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1996 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 
-♦- 

Αριθ. 134/1031 (2) 

Χορήγηση επιδόματος θέρους στους συνταξιούχους του 

Ταμείου Επικουρικής Ασφάλισης Αρτοποιών. 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ/ΚΩΝ ΑΣΦ/ΣΕΩΝ 

Έχοντας υπόψη: 

1. Τις διατάξεις του άρθρ. 3 του Π.Δ/τος 277/89 (Α’ 
131). 

2. Τις διατάξεις των άρθ. 23 παρ. 1 περιπτ. στ, 24 παρ. 1 
και 2 περιπτ. γ, 26 παρ. 1 και 27 παρ. 1 περιπτ. δ του Ν. 
1558/85 (Α* 137) καθώς και τις διατάξεις του Π. Δ/τος 
372/95 (Α* 201). 

3. Τις διατάξεις του άρθ. 29Α του Ν. 1558/85 (Α’ 137) 
όπως προσετέθησαν με τις διατάξεις του άρθ. 27 του Ν. 
2081/92 (Α’ 154). 

4. Τις διατάξεις του άρθ. 7 του Ν. 1275/82 (Α’ 100). 

5. Την αριθμ. 80010/12.2.1996 απόφαση του Πρωθυ¬ 
πουργού και του Υπουργού Εργασίας και Κοιν. Ασφαλί¬ 
σεων «Ανάθεση αρμοδιοτήτων στους Υφυπουργούς Ερ¬ 
γασίας και Κοιν. Ασφαλίσεων (Β' 91). 

6. Την 17.6.1996 οικονομική έκθεση της Δ/νσης Ανα- 
λογιστικών Μελετών της Γ.Γ.Κ.Α. 

7. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
Ταμείου ύψους 35.000.000δρχ. περίπου γιατοτρέχον οι¬ 
κονομικό έτος, για την οποία έχει εγγράφει πίστωση στον 
Κ.Α.Ε. 0621. 

8. Τη γνώμη του Δ.Σ. του Ταμείου Επικουρικής Ασφάλι¬ 
σης Αρτοποιών που διατυπώθηκε στην 20η/23.5.96 συ¬ 
νεδρίαση αυτού, αποφασίζουμε: 

Εγκρίνουμε τη χορήγηση επιδόματος θέρους στους συ¬ 
νταξιούχους του Ταμείου Επικουρικής Ασφάλισης Αρτο¬ 
ποιών, που το συνταξιοδοτικό τους δικαίωμα εμπίπτει στο 
μέχρι 30.6.1996 χρονικό διάστημα, εκ ποσού ίσου με το 
μισό της μηνιαίας σύνταξης κάθε συνταξιούχου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1996 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 
-♦- 

Αριθ. 43/903 (3) 

Αύξηση του ύψους της εισφοράς υπέρ του Ειδικού Λογα¬ 
ριασμού Προσθέτων παροχών ΤΣΜΕΔΕ. 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ/ΚΩΝ ΑΣΦ/ΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 34 του Ν. 
915/79 (ΑΊ03). 

2. Τις διατάξεις του άρθροτ 14 του Ν. 1305/82 (Α’ 146). 

3. Τις διατάξεις του άρθρ. 23 παρ. 1 περιπτ. στ, 24 παρ. 
1 και 2 περιπτ. γ, 26 παρ. 1 και 27 παρ. 1 περιπτ. δ του Ν. 
1558/85 (ΑΊ37) καθώς και τις διατάξεις του Π.Δ/τος 
372/95 (Α’ 201). 

4. Τις διατάξεις του άρθ. 29Α του Ν. 1558/85 (ΑΊ37) 
όπως προσετέθηκαν με τις διατάξεις του άρθ. 27 του Ν. 
2081/92 (Α’ 154). 

5. Την αριθμ. 80010/12.2.96 απόφαση του πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β’91). 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Προϋπολογισμού 
του Ειδικού Λογαριασμού Προσθέτων Παροχών, αντίθετα 
αναμένεται αύξηση των εσόδων αυτού λόγω της αύξησης 
του ύψους της καταβαλλομένης εισφοράς. 

7. Τη γνώμη του Δ.Σ. του ΤΣΜΕΔΕ που διατυπώθηκε 
στην άριθ. 4439/29.4.96 συνεδρίαση αυτού, αποφασί¬ 
ζουμε: 

1.0 τεκμαρτός βασικός μισθός επί του οποίου υπολογί¬ 
ζεται η μηνιαία εισφορά των εδαφ. α και γ της παρ. 1 του 
άρθ. 34 του Ν. 915/79 (ΑΊ 03) όπως έχει διαμορφωθεί με 
την 43/1673/9.1.96 Υπουργική απόφαση (Β'22) αυξάνε¬ 
ται από 252.000 δρχ. σε 264.600 δρχ. από 1.7.1996. 

2. Το οριζόμενο από τις διατάξεις του εδαφ. α της παρ. 
1 του άρθρ. 34 του Ν. 915/79 (ΑΊ03) ποσοστό μηνιαίας 
εισφοράς, όπως έχει διαμορφωθεί με την 43/1673/ 
9.1.96 Υπουργική απόφαση (Β’22) αυξάνεται από 5,25 σε 
5,67% από 1.7.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1996 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 
-♦- 

Αριθ. 144/οικ·1076 (4) 

Τροποποίηση διατάξεων του Καταστατικού του Ταμείου 

Επικουρικής Ασφάλισης Χημικών. 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ/ΚΩΝ ΑΣΦ/ΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 5 του Ν.Δ. 906/ 
1941 «περί ιδρύσεως Ταμείου Επικουρικής Ασφαλίσεως 
Χημικών (Α’459). 

2. Τις διατάξεις των άρθρων 23 παρ. 1 περιτττ. στ\ 24 
παρ. 1 και 2 περιπτ. γ\ 26 παρ. 1 και 27 παρ. 1 περιπτ. δ' 
του Ν. 1558/85 (ΑΊ 37) καθώς και τις διατάξεις του Π.Δ/ 
τος 372/95 (Α‘201). 

3. Τις διατάξεις του άρθρου 29Α του Ν. 1558/85 
(ΑΊ 37) όπως προσετέθηκαν με τις διατάξεις του άρθρου 
27 του Ν. 2081/92 (ΑΊ54). 

4. Την αριθμ. 80010/12.2.96 απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων ««Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων (Β’91). 

5. Τις αριθ. 2606/46/8.12.94, 2607/47/15.12.94, 
2612/4/26.1.95, 2615/7/16.2.95, 2617/9/2.3.95 και 
2469/10/14.11.95 αποφάσεις του Δ.Σ. του Ταμείου Επι¬ 
κουρικής Ασφάλισης Χημικών. 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Προϋπολογισμού του 
Ταμείου το ύψος της οποίας δεν μπορεί να καθορισθεί, 
γιατί θα είναι ανάλογη, εκάστοτε του ύψους των συντά¬ 
ξεων και του αριθμού των δικαιουμένων συντάξεων προ¬ 
σώπων. 

7. Τη γνωμοδότηση του Συμβουλίου Κοινωνικής Ασφά¬ 
λειας που διατυπώθηκε στις αριθ. 91/28.2.96, 94/ 
24.4.96 και 95/15.5.95 συνεδριάσεις της ΚΗ περιόδου 
αυτού, αποφασίζουμε: 

Το καταστατικό του Ταμείου Επικουρικής Ασφαλίσεως 
Χημικών (ΑΥΕ 3262/Σ85/1943-ΦΕΚ Β’ 42/1943) τροπο¬ 
ποιείται ως ακολούθως: 

1. Η περίπτωση γ' της παρ. 1 του άρθρου 5 όπως ισχύει 
με την 114/421/1992 απόφαση ΦΕΚ Β’ 208/92) αντικα- 
ταθίσταται ως εξής: 

«γ. Οι εργοδότες υποχρεούνται μόλις προσλάβουν ή 
απολύσουν μισθωτό που υπάγεται στην υποχρεωτική 
ασφάλιση του Ταμείου, να αναγγείλουν την πρόσληψη ή 
την απόλυση αυτή στις υπηρεσίες του Ταμείου. Επίσης, 
υποχρεούνται, να παρέχουν εγγράφως στο Ταμείο, κάθε 
πληροφορία που ζητείται από αυτούς για μισθωτούς που 
εργάζονται ή που έπαυσαν να εργάζονται σ’ αυτούς και να 
παρέχουν βεβαίωση μετά παραστατικών στοιχείων στον 
κάθε εργαζόμενο Χημικό, Χημικό Μηχανικό ή Βιοχημικό, 
ότι παρεκράτησαν και απέδωσαν στο Ταμείο τις ασφαλι¬ 
στικές εισφορές ασφαλισμένου και εργοδότη, στο τέλος 
κάθε έτους ή σε περίπτωση αποχωρήσεως για οποιαδή¬ 
ποτε αιτία κατά την αποχώρησή του. 

Όταν ο εργοδότης παραλείψει να αναγγείλει στο Τα¬ 
μείο την πρόσληψη από αυτόν μισθωτού, που υποχρεω¬ 
τικά υπάγεται στην ασφάλιση του Ταμείου, εντός τριμήνου 
από την πρόσληψη, εκτός από κάθε άλλη συνέπεια από τη 
μη καταβολή εντός των νομίμων προθεσμιών των ασφαλι¬ 
στικών εισφορών, που προβλέπονται από τις διατάξεις του 
παρόντος και τις διατάξεις των ποινικών νόμων, επιβαρύ¬ 
νεται και με εφάπαξ ποσό ίσο με το 25% των οφειλομένων 
εισφορών που καταλογίζονται από το Ταμείο για όλο το 
χρονικό διάστημα που δεν είχε γίνει αναγγελία απασχολή- 
σεως του μισθωτού». 

2. Στο τέλος της περίπτωσης βΒ της παρ. 8 του άρθρου 
10 προστίθεται διάταξη έχουσα ως ακολούθως: 

«Η μη εμπρόθεσμη καταβολή δύο (2) συνεχόμενων δό¬ 
σεων καθώς και η μη καταβολή των τρεχουσών εισφορών, 
συνεπάγεται την αμετάκλητη απώλεια του παρασχεθέ- 
ντος ευεργετήματος της τμηματικής εξόφλησης των 
οφειλομένων εισφορών και καθιστά άμεσα απαιτητό το 


σύνολο του οφειλομένου ποσού, υπολογιζομένου βάσει 
του ισχύντος ασφαλίστρου κατά την ημέρα εξόφλησης 
μετά των αναλογούντων προσθέτων τελών και λοιπών επι¬ 
βαρύνσεων». 

3. Η περίπτωση γΒ της παρ. 8 του άρθρου 10 αντικαθί¬ 
σταται ως εξής: 

«γ. Σε περίπτωση αναγκαστικής είσπραξης των απαιτή¬ 
σεων του Ταμείου σε πλειαστηριασμό ή με αναγγελία σε 
πλειστηριασμό ή πτώχευση, αυτές κατατάσσονται προνο- 
μιακώς μετά των απαιτήσεων της παρ. 6 του άρθρου 975 
της Πολιτικής Δικονομίας. Επί ενδεχομένης ανεπάρκειας 
του απομείναντος υπολοίπου προς ολοσχερή εξόφληση οι 
συντρέχουσες προνομιακές απαιτήσεις κατατάσσονται 
συμμέτρως». 

4. Η παράγραφος 1 του άρθρου 13 αντικαθίσταται ως 
εξής: 

«1. Συντάξεις γήρατος: 

α. Το ποσό της παρεχόμενης σύνταξης για τους αποχω- 
ρούντες εκ της εργασίας ασφαλισμένους που καταβάλ¬ 
λουν σύμφωνα με τις περιπτώσεις α και δ της παραγράφου 
1 του άρθρου 9 του καταστατικού, εισφορές επί των βασι¬ 
κών μισθών της ισχύουσας εκάστοτε Συλλογικής Σύμβα¬ 
σης Εργασίας (Σ.Σ.Ε.) Χημικών Βιομηχανίας, ορίζεται σε 
τόσα τριακοστά πέμπτα (35) των 21 εκατοστών (21 %) των 
συνταξίμων αποδοχών, όσα είναι τα έτη ασφάλισης. 

β. Ως συντάξιμοι αποδοχές για την εφαρμογή της προη¬ 
γούμενης περίπτωσης νοούνται οι προβλεπόμενες από 
την περίπτωση γ’ της παραγράφου 1 του άρθρου 9 του κα¬ 
ταστατικού αποδοχές επί των οποίων καταβάλλονται ει¬ 
σφορές, που ισχύουν την 1η του προηγουμένου από της 
διακοπής της εργασίας του ασφαλισμένου μηνός. 

γ. Το ποσό της παρεχόμενης σύνταξης για τους αποχω- 
ρούντες εκ της εργασίας ασφαλισμένους υπαλλήλους του 
Δημοσίου Χημικούς, Χημ. Μηχανικούς και Βιοχημικούς 
μονίμους, ή με οποιαδήποτε άλλη σχέση εργασίας, ή 
υπαλλήλους Ν.Π.Δ.Δ., ή υπαλλήλους άλλης κατηγορίας 
αναφερομένης εις την περίπτωση ζ’ της παραγράφου 1 
του άρθρου 9 που καταβάλλουν εισφορές επί αποδοχών 
Δημοσίων υπαλλήλων, ορίζεται σε τόσα τριακοστά πέμπτα 
(35) των 21 εκατοστών (21 %) του βασικού μισθού, χρονο- 
επιδόματος και της Α.Τ.Α. που αντιστοιχεί σ' αυτά, όσα τα 
έτη ασφάλισης. 

δ. Το προκύπτουν κλάσμα έτους υπολογίζεται ως πλή¬ 
ρες έτος εφ’ όσον υπερβαίνει το εξάμηνο άλλως παραλεί- 
πεται και υπό την προϋπόθεση ότι έχει συμπληρωθεί ο 
απαιτούμενος για τη θεμελίωση του συνταξιοδοτικού δι¬ 
καιώματος χρόνος. 

ε. Οι μέχρι σήμερα καταβαλλόμενες συντάξεις στους 
συνταξιούχους της περίπτωσης γ’ επανυπολογίζονται 
σύμφωνα με το βασικό Μισθό χρονοεπίδομα και ΑΤΑ που 
αντιστοιχεί στα έτη ασφάλισης κάθε περίπτωσης που 
ισχύει κατά τον χρόνο επανυπολογισμού της σύνταξης. 
Τυχόν δε επιπλέον διαφορά που θα προκύψει μεταξύ κα¬ 
ταβαλλόμενης και νέας σύνταξης διατηρείται ως προσω¬ 
ρινό επίδομα, το οποίο συμψηφίζεται με το 75% της εκά¬ 
στοτε χορηγούμενης, ετησίως, μελλοντικής αύξησης στις 
συντάξεις αυτών και μέχρι απάλειψης της διαφοράς αυ- 
τής. 

στ. Εάν ο ασφαλισμένος κατέβαλε εισφορές λόγω απα- 
σχολήσεως επί των αποδοχών και των δύο κατηγοριών 
ασφαλισμένων των προηγουμένων περιπτώσεων α' και γ’ 
λαμβάνει σύνταξη σύμφωνα με τις αποδοχές της κατηγο- 

ρίας που είναι ασφαλισμένος τουλάχιστον τα τελευταία 
πέντε έτη προ της διακοπής της εργασίας του. 

Σε περίπτωση μη συμπλήρωσης της ως άνω πενταετίας, 
ο ασφαλισμένος λαμβάνει σύνταξη σύμφωνα με τις απο¬ 
δοχές της προηγούμενης κατηγορίας ασφαλισμένων στην 
οποία ανήκε, όπως αυτές έχουν διαμορφωθεί κατά τα τε¬ 
λευταίο πριν την διακοπή της εργασίας του, έτος. 

ζ. Σε περίπτωση που συνταξιούχος αναλαμβάνει εκ 
νέου ασφαλιστέα εργασία, με διακοπή της σύνταξής του, 
ο νέος χρόνος ασφάλισης αυτού μέχρι την οριστική απο¬ 
χώρηση εκ της νέας εργασίας του θα προστίθεται στο 
χρόνο ασφάλισης βάσει του οποίου έχει συνταξιοδοτηθεί 
και το ποσό της νέας σύνταξης θα ισούται με τη σύνταξη 
που λαμβάνουν οι συνταξιούχοι της ιδίας κατηγορίας που 
συνταξιοδοτήθηκαν την ίδια περίοδο μ'αυτόν και με τον 
ίδιο χρόνο ασφάλισης. 

Σε περίπτωση θανάτου του ως άνω εκ νέου ασφαλισμέ¬ 
νου, η σύνταξη των δικαιοδόχων αυτού υπολογίζεται στη 
σύνταξη του θανάτος, όπως αυτή έχει διαμορφωθεί, σύμ¬ 
φωνα με τα οριζόμενα στο παρόν, κατά τον χρόνο του θα¬ 
νάτου του. 

5. Στο τέλος της παραγράφου 1 του άρθρου 13 προστί¬ 
θεται διάταξη ως παρ. 2, αναριθμουμένων των παρ. 2 και 3 
του άρθρου αυτού σε παρ. 3 και 4 αντίστοιχα, έχουσα ως 
ακολούθως: 

«2. Ασφαλισμένοι του Ταμείου που συνταξιοδοτούνται 
από τον φορέα κύριας ασφάλισης και έχουν συμπληρώσει 
τον απαιτούμενο χρόνο ασφάλισης αλλά όχι και την ηλικία 
όπως ορίζονται στον κατωτέρω πίνακα 


Χρον. Ασφάλισης Ηλικία 

420 μήνες 58ετών 

400 μήνες ΘΟετών 

360 μήνες 62ετών 

300 μήνες 63ετών 

180 μήνες 65ετών 


δικαιούνται συντάξεως από το Ταμείο με το ποσό αυτής 
μειωμένο κατά 0,5 % για κάθε μήνα ή 6% για κάθε χρόνο 
που λείπει, από το όριο ηλικίας που ορίζεται στον παρα¬ 
πάνω πίνακα. Η συνολική μείωση του ποσού της σύνταξης 
δεν μπορεί να υπερβεί το 42% αυτής για όλες τις περιπτώ¬ 
σεις. 

Εκκρεμείς συνταξιοδοτικές υποθέσεις κρΐνονται σύμ¬ 
φωνα με τις διατάξεις της παραγράφου αυτής. 

6. Η παράγραφος 2 του άρθρου 15 αντικαθίσταται ως 
εξής: 

«2. Σε περίπτωση που ο δικαιούμενος συντάξεως από 
ίδιο δικαίωμα δικαιούται και συντάξεως ως δικαιοδόχος 
αποβιώσαντος ασφαλισμένου ή συνταξιούχου, λαμβάνει 
την μεγαλύτερη από τις συντάξεις αυτές. 

Το ίδιο ισχύει και στην περίπτωση του δικαιοδόχου (έμ¬ 
μεσου ασφαλισμένου) που δικαιούται δύο συντάξεις». 

7. Η παράγραφος 1 του άρθρου 18 αντικαθίσταται ως 
εξής: 

«Ια. Η σύνταξη διακόπτεται από την ημέρα που ο συ¬ 
νταξιούχος θα αναλάβει εκ νέου ασφαλιστέα εργασία σύμ¬ 
φωνα με το άρθρο 4 του Καταστατικού ή συνεχίζει χωρίς 
να διακόψει την άσκηση της εργασίας την οποία ασκούσε 
προηγουμένως, είτε ως μισθωτός, είτε ως αυτοαπασχο¬ 
λούμενος ή ως ελεύθερος επαγγελματίας, εφόσον ει- 
σπράτει μηνιαίως ως μισθό ή αμείβεται μηνιαίως με έΚ- 
δοση δελτίων παροχής υπηρεσιών ή εκδίδει αποδείξεις ή 
τιμολόγια το ποσό των οποίων κατά μέσον όρον μηνιαίως, 


είναι ανώτερο του 50πλάσιου του εκάστοτε ημερομισθίου 
του ανειδίκευτου εργάτη, που ισχύει για το ΙΚΑ και όπως 
αυτό θα ισχύει κάθε φορά. 

β. Αν από τη νέα εργασία ή τη συνέχιση της προηγούμε¬ 
νης εισπράτει ως μισθό μηνιαίως, ή προκειμένου για ελεύ¬ 
θερους επαγγελματίες εισπράτει κατά μέσο όρο μηνιαίως 
ποσό ίσο ή κατώτερο του 50πλασίου του εκάστοτε ημερο¬ 
μισθίου του ανειδικεύτου εργάτη, που ισχύει για το ΙΚΑ και 
όπως αυτό θα ισχύει κάθε φορά η σύνταξη δεν διακόπτε¬ 
ται, αλλά καταβάλλονται υποχρεωτικά στο Ταμείο, από το 
οποίο σθυνταξιοδοτείται, οι εισφορές (εργοδοτική, εργα¬ 
τική) που ανέρχονται στο διπλάσιο των εισφορών της κα¬ 
τηγορίας στην οποία ανήκει επί των αποδοχών που κατα¬ 
βάλλονται μηνιαίως στο συνταξιούχο ή των κατά μέσο όρο 
μηνιαίως εσόδων που προκύπτουν με βάση τα δελτία πα¬ 
ροχής υπηρεσιών. 

γ. Όταν αρθεί ο λόγος της διακοπής της συντάξεως, η 
καταβολή εκ νέου της συντάξεως, αρχίζει από την πρώτη 
(1η) του επομένου μηνός εκείνου εντός του οποίου 
έπαυσε να υπάρχει ο λόγος της διακοπής. Σε καμμιά περί¬ 
πτωση δεν καταβάλλονται οι συντάξεις που αντιστοιχούν 
στο χρονικό διάστημα κατά το οποίο έχει διακοπεί η σύ¬ 
νταξη. Αν έχει εισπράξει συντάξεις κατά παράβαση της 
ανωτέρω διατάξεως ο εισπράξας υποχρεούται να επιστρέ¬ 
φει τα αντίστοιχα ποσά ως παρανόμως εισπραχθέντα με 
το νόμιμο τόκο υπερημερίας. Το δε Διοικητικό Συμβούλιο 
παραπέμπει την υπόθεση εις τον αρμόδιο Εισαγγελέα για 
την άσκηση της ποινικής διώξεως του υπαιτίου.» 

8. Στο τέλος του άρθρου 18 προστίθεται η παράγραφος 
3, έχουσα ως ακολούθως: 

«3.0 συνταξιούχος του Ταμείου λόγω γήρατος ή αναπη¬ 
ρίας, οφείλει να υποβάλει στο Ταμείο εντός από της ανα- 
λήψεως νέας εργασίας, δήλωση του Ν. 1599/86, παρέχο¬ 
ντας κάθε πληροφορία για την εργασία του αυτή. Η παρά¬ 
λειψη της δηλώσεωςή η παροχή ανακριβών πληροφοριών, 
συνεπάγεται την αναστολή για τον λόγο αυτόν και μόνο, 
της καταβολής της σύνταξής του για δώδεκα μήνες, από 
τον επόμενο μήνα που έλαβε γνώση της απασχόλησής του 
το Ταμείο». 

9. Η περίπτωση β’ της παραγράφου 2 του άρθρου 23 
αντικαθίσταται ως ακολούθως: 

«β. Για τους έχοντες συμπληρώσει τον προβλεπόμενο 
από τις διατάξεις του οικείου φορέα κύριας ασφάλισης συ¬ 
ντάξιμο χρόνο, η καταβολή της σύνταξης αρχίζει από τη 
συμπλήρωση και του αντίστοιχου σ’ αυτόν, ορίου ηλικίας, 
και εφόσον ο ασφαλισμένος συνταξιοδοτήθηκε από τον 
φορέα κύριας ασφάλισης.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 16 Ιουλίου 1996 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

Αριθ. Φ202/ΟΙΚ.3436 (5) 

Καθορισμός αριθμού προσώπων στα οποία μπορεί να ανα¬ 
τεθεί έργο με μίσθωση από το ταμείο Ασφάλισης Ξενο¬ 
δόχο ϋπαλλήλων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ ΚΑΙ 
ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την 437/8.12.95 Πράξη του Υπουργικού Συμβου¬ 
λίου. 

3. Το γεγονός ότι από τις διατάξεις της απόφασης αυτής 
προκαλείται ετήσια δαπάνη ύψους 44.603.775 για την 
οποία υπάρχει η σχετική πρόβλεψη στον προϋπολογισμό 
του Ταμείου έτους 1996 στον Κ.Α. 0413. 

4. Την 33361/5.9.95 (ΦΕΚ 703 Β) κοινή Υπουργική 
Απόφαση, αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Ασφάλισης Ξενοδοχοϋπαλλήλων να αναθέσει 
έργο με μίσθωση σε α) 22 γιατρούς διαφόρων ειδικοτήτων 
και οδοντιάτρους και β) 1 φαρμακοποιό για χρονικό διά¬ 
στημα ενός (1) έτους, προκειμένου να εξασφαλιστεί ο 
έλεγχος της Ιατρικής, Οδοντιατρικής και φαρμακευτικής 
περίθαλψης των ασφαλισμένων του. 

Οι παραπάνω απατείται να έχουν α) οι γιατροί, πτυχίο 
ημεδαπής ιατρικής ή οδοντιατρικής σχολής ή ισότιμο της 
αλλοδαπής, άδεια άσκησης επαγγέλματος στην Ελλάδα 
και τίτλο ειδικότητας κατά περίπτωση, β) ο φαρμακο¬ 
ποιός, πτυχίο ή δίπλωμα φαρμακευτικής σχολής ΑΕΙ της 
ημεδαπής ή ισότιμο σχολών της αλλοδαπής και επί πλέον 
να κατέχει άδεια λειτουργίας φαρμακείου και να είναι εγ¬ 
γεγραμμένος στα Μητρώα Φ.Σ. Αττικής. 

Το έργο των ανωτέρω αναδόχων δεν ανάγεται στον κύ¬ 
κλο καθηκόντων των υπαλλήλων του Ταμείου, θα παρέχε¬ 
ται στα ιδιωτικά τους ιατρεία ή στα γραφεία ΤΑΞΥ σε 
χρόνο ανεξάρτητο από το ωράριο λειτουργίας της υπηρε¬ 
σίας και η εκτέλεσή του θα παρακολουθείται από τις υπη¬ 
ρεσίες του Ταμείου. 

Η αμοιβή των προαναφερόμενων αναδόχων θα παρέχε¬ 
ται με δελτία παροχής υπηρεσιών θεωρημένα από την οι¬ 
κεία οικονομική εφορία, το ποσό δε της αμοιβής αυτής θα 
καταβάλλεται τμηματικά και η εξόφλησή του θα γίνει με 
την ολοκλήρωση του έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1996 

Με εντολή Υπουργών 
Οι Γενικοί Γραμματείς των Υπουργείων 

ΕΣ/ΚΩΝ, ΔΗΜ. ΔΙΟΙΚΗΣΗΣ ΕΡΓΑΣΙΑΣ & 

ΚΑΙ ΑΠΟΚΕΝΤΡΩΣΗΣ ΚΟΙΝ. ΑΣΦΑΛΙΣΕΩΝ 

ΒΑΣ. ΤΣΙΛΙΚΑΣ ΝΙΚ. ΣΑΛΑΓΙΑΝΝΗΣ 


Αριθ. 77015 (6) 

Συγκρότηση Ειδικής Επιτροπής για τη σύνταξη των όρων 
και των τεχνικών προδιαγραφών της διακήρυξης προ¬ 
μήθειας, εγκατάστασης και εκπαίδευσης προσωπικού 
ηλεκτρονικού συστήματος επιτήρησης και φύλαξης 
των Σωφρονιστικών Κατ/των και Φυλακών του Κρά¬ 
τους. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Του Ν. 2286/95 «περί προμηθειών του Δημοσίου Το¬ 
μέα και ρυθμίσεις συναφών θεμάτων». 

β) Του Π.Δ. 173/90 «Κανονισμός Προμηθειών Δημο¬ 
σίου», το οποίο εξακολουθεί να ισχύει μέχρις εκδόσεως 
νέου Π.Δ/τος, σύμφωνα με τις διατάξεις του ανωτέρω Νό¬ 
μου (2286/95). 

γ) Του Π.Δ. 105/89 «προσαρμογή της Ελληνικής Νομο¬ 
θεσίας προς το Κοινοτικό Δίκαιο κ.λ.π.». 
δ) Του άρθρου 6 παρ. 3 του Ν. 2286/95. 
ε) Του άρθρου 45 του Π.Δ. 173/90. 
στ) Του άρθρου 3 του Π.Δ. 173/90. 
ζ) Των οδηγιών της ΕΟΚ 77/62, 88/295, 89/665 & 93/ 
36/14.6.93. 

η) Τις διατάξεις της παρ. 6α του άρθρου 5 του Ν. 2408/ 
96. 

θ) Του Π.δ. 278/88 «Οργανισμός Υπουργείου Δικ/ 
σύνης». 

2. Την ανάγκη προμήθειας και εγκατάστασης ηλεκτρο¬ 
νικών συστημάτων επιτήρησης και φύλαξης των Σωφρονι¬ 
στικών Καταστημάτων και Φυλακών του Κράτους. 

3. την αριθμ. 5413/31.5.96 πρόταση του Υπουργού Δι¬ 
καιοσύνης προς το ΤΑΧΔΙΚ σχετικά με την έγκριση της 
απαιτουμένης πίστωσης του 1.593.000.000 δρχ. για τον 
ανωτέρω σκοπό. 

4. Την απόφαση του Δ.Σ. ττου ΤΑΧΔΙΚ που έλαβε στην 
αριθ. 804/27.6.96 συνεδρίασή του με την οποία εγκρί- 
θηκε η ανωτέρω πίστωση, για τη προμήθεια και εγκατά¬ 
σταση ηλεκτρονικών συστημάτων δια Σωφρ/κά Κατ/τα και 
Φυλακές του Κράτους. 

5. Την έλλειψη Ειδικού Τμήματος και Προσωπικού για 
σύνταξη προδιαγραφών συστημάτων ασφαλείας στο 
Υπουργείο Δικ/σύνης, αποφασίζουμε: 

Συγκροτούμε Ειδική Επιτροπή αποτελουμένη από τους: 

1) Αραβαντινό Βασίλειο, Πάρεδρο Συμβουλίου της Επι¬ 
κράτειας. 

2) Κούλλια Ιωάννη, Ειδικό Σύμβουλο του Υπουργού Δι¬ 
καιοσύνης και καθηγητή Σχολής Ικάρων. 

3) Αθανασόπουλο Σπυρίδωνα, Προϊστάμενο Διεύθυν- 
σης της Δικαστικής Φυλακής Κορυδαλλού του κλάδου ΠΕ 
Σωφρονιστικού Ενηλίκων - Διοικητικού με βαθμό Α*. 

4) Δόνο Γεώργιο, Τεχνικό - Εμπειρογνώμονα Πληροφο¬ 
ρικής, ειδικό επιστήμονα πληροφορικής του Υπουργείου 
Δικαιοσύνης. 

5) Τριανταφύλλου Κων/νο, Προϊστάμενο Δ/νσης Πλη¬ 
ροφορικής Υπουργείου Γεωργίας. 

6) Πλιάτσικα θωμά, υπομηχανικό του κλάδου ΤΕ Εφαρ¬ 
μογών Ηλεκτρολογίας, υπάλληλο του Τμήματος των Τε¬ 
χνικών Υπηρεσιών του Υπουργείου Δικαιοσύνης. 

7) Χρέη γραμματέως θα εκτελέσει η Παχή Μαρία με 
αναπληρωτή τον Κατσιγιάννη Γεώργιο, υπάλληλοι και οι 
δύο του Υπουργείου Δικαιοσύνης. 

Έργο της Ειδικής αυτής Επιτροπής είναι η σύνταξη των 

όρων και των τεχνικών προδιαγραφών της διακύρυξης των 
προαναφερομένων συστημάτων ασφαλείας. 

Η παραπάνω Επιτροπή θα πρέπει να ολοκληρώσει το 
έργο της μέχρι 31 Ιουλίου 1996 προκειμένου να καταστεί 
δυνατή η ολοκλήρωση των διαδικασιών του διαγωνισμού 
μέσα στα χρονικά όρια που προβλέπονται από την από¬ 
φαση αριθμ. ΠΙ/1510/27.5.96 του Υπουργείου Ανάπτυ¬ 
ξης. 

Η αμοιβή του Προέδρου, των μελών και της γραμματέως 
της Επιτροπής θα ορισθεί με κοινή απόφαση των Υπουρ¬ 
γών Δικαιοσύνης και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. Δ.Υ.Π. 6682/10.7.96 (7) 

Χορήγηση άδειας άσκησης επαγγέλματος Δημόσιας 

Υγιεινής στον Μπαϊρακτάρη Χρήστο του Αθανασίου. 

Ο ΝΟΜΑΡΧΗΣ ΔΡΑΜΑΣ 

Με την αριθμ. Δ.Υ.Π. 6682/10.7.96 απόφαση του Νο¬ 
μάρχη Δράμας που εκδόθηκε σύμφωνα με τις διατάξεις 
του άρθρου 4 του Π.Δ. 83/89 και της Α4/4165/7.11.90 
απόφασης, χορηγήθηκε άδεια άσκησης επαγγέλματος 
Δημόσιας Υγιεινής στον Μπαϊρακτάρη Χρήστο του Αθανα¬ 
σίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 10 Ιουλίου 1996 

Με εντολή Νομάρχη 
Ο Διευθυντής 

ΧΡΗΣΤΟΣ ΧΑΤΖΟΥΡΙΔΗΣ 

- + - 

Αριθ. ΕΣ.24159 (8) 

Σύσταση αμιγούς δημοτικής επιχείρησης στον δήμο Αγίου 

Αθανασίου Ν. Θεσσαλονίκης με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΔΗΜΟΥ 

ΑΓΙΟΥ ΑΘΑΝΑΣΙΟΥ (Δ.Ε.Τ.Α.Δ.Α.Α.). 

Ο Δ/ΝΤΗΣ ΠΕΡΙΦ/ΚΗΣ Δ/ΣΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 277 του Π.Δ. 410/1995 
Περί κωδικοποιήσεως σε ενιαίο κείμενο νόμου, με τίτλο 
Δημοτικός και Κοινοτικός Κώδικας των ισχυουσών διατά¬ 
ξεων του δημοτικού και κοινοτικού κώδικα όπως τροπο¬ 
ποιήθηκαν και συμπληρώθηκαν. 

2. Την απόφαση του Υπουργόυ Εσωτερικών αριθ. 
25027/1984 (ΦΕΚ 244 τ. Β) «Καθορισμός αναγκαίων λε¬ 
πτομερειών για την εφαρμογή των διατάξεων των άρθρων 
205 έως 213 του Ν. 1065/1980. 

3. Την αριθ. 70/1996 απόφαση του δημοτικού συμβου¬ 
λίου Αγίου Αθανασίου με την οποία συστήνεται η παρα¬ 
πάνω Επιχείρηση, αποφασίζουμε: 

1. Συστήνουμε στο Δήμο Αγίου Αθανασίου του Νομού 
μας αμιγή δημοτική επιχείρηση με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΔΗΜΟΥ 
ΑΓΙΟΥ ΑΘΑΝΑΣΙΟΥ (Δ.Ε.Τ.Α.Δ.Α.Α.) πουδιέπεται από τις 


διατάξεις των άρθρων 277 - 284 και 291 του Π.Δ. 410/ 
1995 (Δ.Κ.Κ.) και την αρ. 25027/1984 (ΦΕΚ 244 τ.Β) του 
Υπουργείου Εσωτερικών. 

2. Η διάρκεια της Επιχείρησης είναι εικοσαετής και αρ¬ 
χίζει από την ημέρα δημοσίευσης της ιδρυτικής πράξης 
στην Εφημερίδα της Κυβερνήσεως. 

Έδρα της είναι ο δήμος Αγίου Αθαναΐου. 

3. Στους σκοπούς της Επιχείρησης περιλαμβάνονται: 
α) Η προώθηση της οικονομικής, πολιτιστικής και κοινω¬ 
νικής ανάπτυξης της περιοχής. 

β) Η αξιοποίηση των φυσικών, τοπικών, κοινωνικών και 
οικονομικών πόρων της περιοχής. 

γ) Η εκπόνηση μελετών κάθε μορφής για το δήμο ή και 
για άλλους Ο.Τ.Α. της περιοχής. 

Οι μελέτες γενικά και οι έρευνες θα γίνονται από τις 
υπηρεσίες της δημοτικής Επιχείρησης ή από ειδικούς με¬ 
λετητές με τους οποίους θα συμβάλλεται η Επιχείρηση. 

δ) Η επίβλεψη μικρών τεχνικών έργων και η παροχή 
συμβουλών ανάπτυξης. 

ε) Η συντήρηση κτιρίων και εγκαταστάσεων, 
στ) Η καθαριότητα εν γένει. 
ζ) Η διαχείριση απορριμμάτων. 

η) Η διοργάνωση εκπαιδευτικών και άλλων μορφωτικών 
σεμιναρίων. 

θ) Η έκδοση τοπικής εφημερίδας, 
ι) Η διοργάνωση αθλητικών δραστηριοτήτων, 
ια) Η διοργάνωση πολιτιστικών και εικαστικών δραστη¬ 
ριοτήτων. 

ιβ) Η εκμετάλλευση αναψυκτηρίων. 
ιγ) Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος σε συνεργασία με 
κρατικούς κυρίως φορείς. 

4. Η Επιχείρηση διοικείται από πεντεμελές (5) Διοικη¬ 
τικό Συμβούλιο, που τα μέλη του θα ορίζονται, με τους 
αναπληρωτές τους, από το Δημοτικό Συμβούλιο, εκ των 
οποίων τρία θα είναι αιρετά μέλη του Δημοτικού Συμβου¬ 
λίου και δύο δημότες, εκπρόσωποι κοινωνικών φορέων 
του δήμου Αγίου Αθανασίου. 

Αν μετά την έναρξη της λειτουργίας της Επιχείρησης, οι 
εργαζόμενοι σε αυτήν ξεπεράσουν τους είκοσι, θα προ¬ 
στεθεί στο Διοικητικό Συμβούλιο της Επιχείρησης και ένας 
εκπρόσωπος των εργαζομένων, σε αυτήν, χωρίς αλλαγή 
της συστατικής της πράξης, αφού προηγουμένως εκδοθεί 
η σχετική διαπιστωτική πράξη. 

Πρόεδρος της Επιχείρησης θα είναι ένας από τους δη¬ 
μοτικούς συμβούλους που μετέχουν στο Διοικητικό Συμ¬ 
βούλιο αυτής. 

Το δημοτικό συμβούλιο είναι αυτό που ορίζει και τον 
αντιπρόεδρο της Επιχείρησης. 

5. Το κεφάλαιο της Επιχείρησης είναι 10.000.000 δρχ. 
και θα καταβληθεί εφάπαξ σε μετρητά από το Δήμο Αγίου 
Αθανασίου. 

6. Πόροι της Επιχείρησης είναι: 

Τα έσοδα από την λειτουργία των τομέων εκμετάλλευ¬ 
σής της, όπως αυτοί αναλύονται στην οικονομοτεχνική με¬ 
λέτη, από την υλοποίηση των σκοπών της, όπως αυτοί πε- 
ριγράφονται παραπάνω, από την περιουσία της, από δά¬ 
νεια, κληρονομιές, κληροδοσίε, εισφορές, επιδοτήσεις, 
δωρεές και λοιπές επιχορηγήσεις. 

7. Η Επιχείρηση διαλύεται: 

α) Με απόφαση του δημοτικού συμβουλίου, με απόλυτη 
πλειοψηφία και απόφαση του Περιφερειακού Διευθυ¬ 
ντή. 

β) Όταν λήξει χωρίς να παραταθεί η διάρκεια της Επι¬ 
χείρησης. 

γ) Σε περίπτωση πτώχευσης της Επιχείρησης. 

8. Την διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το δη¬ 
μοτικό συμβούλιο. 

Στην εκκαθάριση διεκπαιρεώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέχεται στο Δήμο Αγίου Αθανασίου. 

9. Από τις διατάξεις αυτής της απόφασης προκαλεΐται 
δαπάνη σε βάρος του προϋπολογισμού του δήμου Αγίου 
Αθανασίου ύψους 10.000.000 για το τρέχον οικονομικό 
έτος. 

Έχει εγγράφει σχετική πίστωση στο προϋπολογισμό 
του δήμου Αγίου Αθανασίου ύψους 10.000.000 δρχ. στο 
Κ.Α. 212.9α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιουλίου 1996 
Με εντολή Γ εν. Γ ραμματέα 
Περιφέρειας Κεντρικής Μακεδονίας 
Ο Διευθυντής Δασών 
ΣΤ. ΠΑΠΑΔΟΠΟΥΛΟΣ 

-♦- 

Αριθ- 10773 (9) 

Σύσταση Δημοτικής Επιχείρησης Τουριστικής Ανάπτυξης 
στο Δήμο Αίγινας Αττικής. 

Ο ΠΡΟΪΣΤΑΜΕΝΟΣ ΠΕΡ/ΚΗΣ Δ/ΣΗΣ ΠΕΙΡΑΙΑ 
Έχοντας υπόψη: 

1. Τις διατάξεις των άρθρων 277 επόμενα του Δ.Κ.Κ. 
(Π.Δ. 410/95). 

2. Την αριθμ. 25027/87 απόφαση του Υπουργού Εσω¬ 
τερικών που δημοσιεύθηκε στο ΦΕΚ 244/84 (τεύχος Β’). 

3. Την αριθμ. 52/96 απόφαση του Δημοτικού Συμβου¬ 
λίου Αίγινας, αποφασίζουμε: 

1. Συστήνουμε ίδιο νομικό πρόσωπο με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ ΑΝΑΠΤΥΞΗΣ 
ΑΙΓΙΝΑΣ». 

2. Σκοπός της επιχείρησης είναι η τουριστική ανάπτυξη 
του Δήμου και η συμβολή γενικότερα στην τουριστική ανά¬ 
πτυξη της Αίγινας. 

Ειδικότεροι σκοποί της επιχείρησης είναι: 

Η αξιοποίηση και εκμετάλλευση της παραλίας Κολώνα 
(Κρυπτός Λιμήν) και της δημιουργίας της απαραίτητης 
υποδομής για την εξυπηρέτηση των παραθεριστών και 
των επισκεπτών και της προστασίας του περιβάλλο¬ 
ντος. 

Η αξιοποίηση και εκμετάλλευση χώρων από παραχωρή¬ 
σεις του ΕΟΤ ή από ενοικίαση από άλλους δημόσιους ή ιδι¬ 
ωτικούς φορείς. 

Η συνεργασία με τους ιδιοκτήτες ξενοδοχείων, τουρι¬ 
στικών γενικά μονάδων, ιδιωτών και άλλων φορέων για την 
αξιοποίηση και εκμετάλλευση χώρων παραλιών. 

3. Η Επιχείρηση δφιοικείται από επταμελές (7) διοικη¬ 
τικό συμβούλιο, που τα μέλη του ορίζονται μαζί με ανα¬ 
πληρωτές από το Δημοτικό Συμβούλιο. 

Από τα μέλη του διοικητικού συμβουλίου τέσσερα (4) εί¬ 


ναι αιρετοί εκπρόσωποι του Δήμου Αίγινας και τα υπό¬ 
λοιπα τρία (3) είναι δημότες ή κάτοικοι της πόλης Αίγινας 
που έχουν πείρα ή γνώσεις σχετικές με το αντικείμενο της 
επιχείρησης. 

4. Η διάρκεια της επιχείρησης είναι είκοσι (20) χρόνια 
από τη δημοσίευσή της κατά νόμο απόφασης στην Εφη¬ 
μερίδα της Κυβέρνησης. 

5. Έδρα της Επιχείρησης είναι η πόλη της Αίγινας του 
Νομού Πειραιά. Στα μέλη του Διοικητικού Συμβουλίου 
προστίθεται και εκπρόσωπος των εργαζομένων (χωρίς αλ¬ 
λαγή συστατικής πράξης) όταν η Επιχείρηση απασχολεί 
περισσότερους από είκοσι εργαζομένους. 

6. Το αρχικό κεφάλαιο των 2.000.000 δρχ. θα το διαθέ¬ 
σει ο συμεμτέχων στην επιχείρηση ιδιώτης. 

7. Πόροι της επιχείρησης είναι: έσοδα από την εκμετάλ¬ 
λευση παραλίων - έσοδα από την εκμετάλλευση λοιπών 
τουριστικών εγκαταστάσεων - έσοδα από δωρεές, εισφο¬ 
ρές, κληροδοτήματα - έσοδα από την άσκηση της δραστη- 
ριότητάς της και λοιπές επιχορηγήσεις. 

8. Η Επιχείρηση διαλύεται: 

α) με απόφαση του Δημοτικού Συμβουλίου με την από¬ 
λυτη πλειοψηφία των μελών του και απόφαση του Διοικη¬ 
τικού Συμβουλίου, β) όταν λήξει χωρίς να παραταθεί η 
διάρκεια της επιχείρησης και γ) σε περίπτωση πτώχευσης 
της επιχείρησης τη διάλυση της επιχείρησης ακολουθεί η 
εκκαθάριση. Εκτός από την περίπτωση της πτώχευσης, η 
εκκαθάριση γίνεται από εκκαθαριστές που ορίζονται από 
το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέχεται στο Δήμο. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί- 
ρηση και η εποπτεία της επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. 410/95 (Δ.Κ.Κ.). 

Από τις διατάξεις της παρούσας δεν προκαλεΐται δα¬ 
πάνη σε βάρος του προϋπολογισμού οικ. έτους 1996 διότι 
όλα τα έξοδα της αρχικής λειτουργίας της επιχείρησης, 
των εγκαταστάσεων και των κινητών πραγμαΐων θα χρη¬ 
ματοδοτηθούν από τον ιδιώτη που θα συμμετέχει σ’ αυ¬ 
τήν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιουλίου 1996 
Με εντολή Γεν. Γραμματέα 
Περιφ. Αττικής 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 

-♦- 

Αριθ. Ε.Κ.730 (10) 

Παροχή άδειας λειτουργίας στην εταιρεία «Α. ΓΙΑΝΝΟ- 
ΠΟΥΛΟΣ Α.Χ.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 76η/28.5.1996 θέμα Ιο) 

Αφού έλαβε υπόψη 

1. Τις διατάξεις του άρθρου 4 του Ν. 1806/1988 «για 
την τροποποίηση της νομοθεσίας για τα χρηματιστήρια και 
άλλες διατάξεις» (ΦΕΚ 207). 

2. Τις διατάξεις του άρθρου 78, παρ. 1 β του Ν. 1969/ 

1991 (ΦΕΚ 167) «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις», 
όπως συμπληρώθηκε με την παρ. 2 του άρθρου 18 του Ν. 
2198/1994. 

3. Την από 20.4.1996 αίτηση της υπό ίδρυση εταιρείας 
και το υποβληθέν στην Επιτροπή Κεφαλαιαγοράς συμπλη¬ 
ρωμένο σχετικό ερωτηματολόγιο. 

4. Σχετική εισήγηση του Αρ. Φωκά, αποφασίζει ομό¬ 
φωνα: 

Παρέχει άδεια λετουργίας στην Ανώνυμη Χρηματιστη¬ 
ριακή Εταιρεία με την επωνυμία «Α. ΓΙΑΝΝΟΠΟΥΛΟΣ 
Α.Χ.Ε.», μετοχικού κεφλαίου δραχμών 200.000.000, το 
οποίο θα καταβληθεί από τους ιδρυτές της ως εξής: 

1. Γιαννόπουλος Αδάμ 17.000 μετοχές, ποσοτό 85%, 
ποσόν δρχ. 170.000.000. 

2. Καρούνιζος θεοδ. 2.000 μετοχές, ποσοτό 10%, πο¬ 
σόν δρχ. 20.000.000. 

3. Λεβεντέλλης Νικ. 1.000 μετοχές, ποσοτό 5%, ποσόν 
δρχ. 10.000.000. 

ΣΥΝΟΔΟΝ 20.000 μετοχές, ποσοτό 100%, ποσόν 
δρχ. 200.000.000. 

Το πρώτο Διοικητικό Συμβούλιο της Εταιρείας θα συ¬ 
γκροτηθεί από τους: 


1. Γιαννόπουλο Αδάμ. Πρόεδρο, Δ/ντα Σύμβουλο και 
Χρηματιστηριακό Εκπρόσωπο. 

2. Καρούντζο Θεόδωρο, Μέλος. 

3. Αθανασούλια Σωτηρ., Μέλος. 

Ως Χρηματιστηριακός Εκπρόσωπος της Εταιρείας ορί¬ 
ζεται ο Γαιννόπουλος Αδάμ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην Π1/2391 απόφαση του Υφυπουργού Ανάπτυξης 
«Ορισμός χρηματικών ποσών του άρθρου 2 (παρ. 12 εδ. γ 
και 13εδ. VII) του Ν. 2286/95 που δημοσιεύτηκε στο ΦΕΚ 
493/25.6.96 τ. Β’ στη σελίδα 5363 Β’ στήλη στο στοίχο 
22ο εκ των άνω παραλείπεται η λέξη «αγα» και οι στοίχοι 
23ος και 24ος εκ των άνω όπως και η λέξη «θεία» από τον 
25ο στοίχο εκ των άνω. 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



